               ЕВРОПЕЙСКА КОМИСИЯ
            Брюксел, 11.4.2017
            COM(2017) 182 final
            2017/0081(NLE)
            Предложение за
            РЕШЕНИЕ НА СЪВЕТА
            за продължаване на срока на действие на правото, предоставяно за съвместните продукции, както е предвидено в член 5 от Протокола относно сътрудничеството в областта на културата към Споразумението за свободна търговия между Европейския съюз и неговите държави членки, от една страна, и Република Корея, от друга страна

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Споразумението за свободна търговия (ССТ) между Европейския съюз и неговите държави членки и Южна Корея беше подписано на 6 октомври 2010 г. и беше сключено през 2015 г. с приемането на Решение 2015/2169 на Съвета за сключване на Споразумението за свободна търговия между Европейския съюз и неговите държави членки, от една страна, и Република Корея, от друга страна („Решението“). Протоколът относно сътрудничеството в областта на културата („Протоколът“), сключен от страните в рамките на ССТ, установи рамката, в която страните си сътрудничат с цел улесняване на обмена по отношение на културните дейности, продукти и услуги, включително и в аудио-визуалния сектор, и подобряване на условията, при които се извършва този обмен.

                  Първоначално правото за съвместните продукции да се ползват съответните схеми за насърчаване на културното съдържание от местен/регионален характер (наричано по-нататък „правото“) беше установено за период от три години (от 1 юли 2011 г. до 30 юни 2014 г.). То беше подновено за още три години (до 30 юни 2017 г.) с Решение за изпълнение 2014/226/EС на Съвета за продължаване на срока на действието на правото за съвместно продуцираните аудио-визуални творби, предвидено в член 5 от Протокола за сътрудничеството в областта на културата към Споразумението за свободна търговия между Европейския съюз и неговите държави членки, от една страна, и Република Корея, от друга страна. Сега се предлага това право да се продължи за още три години.

               •Съгласуваност със съществуващите разпоредби в тази област на политиката

                  Чрез Протокола съгласно своето съответно законодателство страните се договориха, наред с другото, да предоставят право за съвместните аудио-визуални продукции между продуценти от ЕС като страна по споразумението и Корея да се ползват съответните им схеми за насърчаване на културното съдържание от местен/регионален характер в съответствие с определени специфични условия.

                  Тези съвместни продукции могат да се считат за европейски произведения в рамките на ЕС и за корейски произведения — в Корея, ако те отговарят на условията, предвидени в член 5 от Протокола (вж. по-специално параграф 8, букви а) — в).

                  По подпрограма „МЕДИА“ към програмата „Творческа Европа“ се подкрепя развитието и разпространението на европейски аудио-визуални творби от участващите европейски държави. Бенефициери от трети държави могат да участват при определени схеми, ако са изпълнени някои условия.

                  Определени схеми допринасят за създаването на среда, която благоприятства съвместните продукции, особено схемите за достъп до пазара и обучение, по които се финансират навлизането на пазари, срещите и семинарите за работа в мрежа, включително с Корея. Освен това по схемата за международните съвместни продукции се подпомагат европейските и международните партньори по съвместни продукции, включително партньори от Корея, да установят връзка помежду си и се осигурява непряка помощ за аудио-визуалните творби, съвместно продуцирани от международни фондове за съвместни продукции.

               •Съгласуваност с другите политики на Съюза

                  Протоколът относно сътрудничеството в областта на културата беше сключен от ЕС и Корея през 2015 г. като част от Споразумението за свободна търговия. По-конкретно той се разглежда като инструмент за популяризиране на Конвенцията на Организацията за образование, наука и култура на Организацията на обединените нации (ЮНЕСКО) за опазване и насърчаване на многообразието от форми на културно изразяване от 2005 г.

                  Съществуващото право предвижда съвместните продукции да се подпомагат чрез съчетаване на национални схеми и фондове за аудио-визуални продукции. Правото също така дава възможност съвместно продуцираните творби да се определят като „европейски произведения“ по смисъла на член 1, буква н), подточка ii) от Директивата за аудио-визуалните медийни услуги (ДАВМУ).

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Процедурата за подновяване на правото е предвидена в член 5 от Протокола. Бяха предприети необходимите стъпки в това отношение.

                  В член 5, параграф 8 от Протокола се предвижда, че ако се реши, че това право следва да се поднови, то може да бъде удължено за още три години и след това се подновява автоматично за последващи периоди със същата продължителност, освен ако една от страните прекрати правото чрез писмено предизвестие най-малко три месеца преди изтичането на съответния период. За съвместните продукции, предхождащи такова прекратяване, могат да продължат да се ползват съответните схеми за насърчаване на културното съдържание от местен/регионален характер.

                  Предвид специфичните обстоятелства и политическата чувствителност на сътрудничеството в тази сфера е целесъобразно да се изготви предложение за решение на Съвета за подновяване на правото. Предложението следва да се основава на член 218, параграф 6 от ДФЕС, тъй като се касае за удължаване на срока на прилагане на част от международно споразумение. Правилата за формирането на волята на институциите на ЕС са установени в Договорите и прилагането им не зависи от преценката нито на държавите членки, нито на самите институции. Към решенията на Съвета относно сключването на международните споразумения не могат да не се прилагат Договорите във връзка с процедурата за удължаване на срока на изпълнение на задълженията, произтичащи от международните споразумения, с които са поети.

               •Субсидиарност (при неизключителна компетентност)

                  Второто подновяване на правото ще даде възможност на европейския аудио-визуален сектор да запази присъствието си и да увеличи своя пазарен дял, опит и знания на корейския пазар, който бързо процъфтява.

                  Някои държави членки успешно създадоха съвместни аудио-визуални продукции на двустранна основа за разлика от много други, поради което на нивото на ЕС все още не е оползотворен пълният потенциал на правото, за да се създаде възможност за участие от страна на по-голям брой държави.

                  Европейската комисия има ограничени компетенции относно създаването на филми, имайки предвид, че това е от сферата на действие на националните филмови фондове, включително по отношение на международните съвместни продукции. Ето защо ще е необходимо по-голямо участие по линия на националните филмови фондове, за да се приложи на практика Протоколът.

               •Пропорционалност

                  От проучванията и данните от Европейската аудио-визуална обсерватория е видно, че съвместните продукции имат повече зрители. От 2009 г. нататък филмите на ЕС в Корея (в кината) постигнаха 5 % пазарен дял от гледна точка на посещаемостта и представляваха 20 % от пуснатите на екран филми, а корейските филми в ЕС — съответно 1 % и 2 %. Поради това упражняването на правото във връзка със съвместните продукции ще допринесе за увеличение на пазарния дял в момент, когато пазарът бележи ръст (общият брой на продадените билети в Корея се е увеличил с 41 % от 2011 г. нататък).

                  Изглежда, че засега неприлагането на Протокола се дължи на липсата на конкретна информация за стимулите, които съществуват за съвместните продукции на национално равнище. Поради това следва да се предприемат целенасочени мерки (обхващащи достъпа до финансиране, обучения, създаване на мрежи) на европейско и национално равнище.

                  Също така успехът на двустранните съвместни продукции свидетелства за още по-голям капацитет и възможности. При предварителното обсъждане в работната група по аудио-визуалните въпроси държавите членки посочиха, че биха желали да си сътрудничат на европейско ниво, за да се насърчават съвместните продукции съгласно Европейския протокол, като се надгражда над добрите практики на двустранна основа.

                  Подновяването на правото е необходимо, за да се предприемат мерки.

               •Избор на инструмент

                  За всяко изрично решение относно правото е необходимо решение на Съвета на основание член 218, параграф 6 от ДФЕС, тъй като се касае за удължаване на срока на прилагане на част от международно споразумение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

                  В Протокола се предвижда всяка от страните да създаде национална консултативна група (НКГ), съставена от представители в областта на културата и аудио-визуалния сектор от областите, обхванати от този Протокол. НКГ на ЕС проведе заседание на 5 септември 2016 г. в Брюксел, за да направи оценка на резултатите от прилагането на правото от гледна точка на увеличаване на културното многообразие и взаимно изгодното сътрудничество във връзка със съвместно продуцираните творби.

                  НКГ констатира липсата на съвместни аудио-визуални продукции между ЕС и Корея при условията, посочени в Протокола, но стигна до съгласие, че независимо от това Протоколът има потенциал да бъде полезно средство. Тя изрази съгласие за подновяване на правото за съвместните продукции на ЕС — Корея, въпреки че имаше някои резерви относно практическата му добавена стойност, която се нуждае от разясняване пред заинтересованите лица. Комисията разпространи обща информация за Протокола, но е необходима по-практическа и по-подробна информация за специалистите от сектора. НКГ също така стигна до заключението, че съществува необходимост от популяризиране на Протокола в сектора, на равнището на отделните държави и на нивото на ЕС, за да се подчертаят предимствата.

                  Правото за съвместните аудио-визуални продукции беше обсъдено с държавите — членки на ЕС, на заседанието на Комитета по въпросите на културата към Съвета на Европейския съюз на 3 октомври 2016 г. Държавите членки засвидетелстваха желанието си за по-голямо сътрудничество на европейско ниво, за да се насърчава създаването на съвместни продукции.

                  Вследствие на консултациите с държавите членки и с оглед на становището на НГК сега Комисията се приканва да одобри подновяването на правото.

               •Събиране и използване на експертни становища

                  Бяха вече посочени проучванията и данните от Европейската аудио-визуална обсерватория по отношение на съвместните продукции.

                  •
                        Оценка на въздействието

                  Не е приложимо.

               •Регулаторна пригодност и опростяване

                  Не е приложимо.

               •Основни права

                  Не е приложимо.

               4.ОТРАЖЕНИЕ ВЪРХУ БЮДЖЕТА

                  Няма.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Комисията ще осъществява непрекъснат мониторинг на прилагането на правото за аудио-визуалните съвместни продукции, като се основава на данните от Европейската аудио-визуална обсерватория и от сектора, особено по отношение на анимацията.

                  Веднъж годишно в рамките на Комитета за сътрудничество в областта на културата ще се срещат представители на Европейския съюз и държавите членки, от една страна, и Република Корея, от друга страна, за да проследяват напредъка и за да обсъждат предизвикателствата и възможностите.

               •Обяснителни документи (за директивите)

                  Не е приложимо.

               •Подробно разяснение на конкретните разпоредби на предложението

                  Срокът на действие на правото ще се удължи за още три години — до юни 2020 г. Разпоредбите за правото са формулирани в член 5 от Протокола, както следва.

                  За целите на Протокола съвместна продукция означава аудио-визуална творба, продуцирана от продуценти както от Корея, така и от ЕС като страна по споразумението, в която продуцентите са инвестирали съгласно условията на Протокола.

                  Страните насърчават договарянето на нови споразумения за съвместни продукции, както и прилагането на съществуващите такива споразумения между една или повече държави — членки на Европейския съюз, и Корея. Страните потвърждават отново, че държавите — членки на Европейския съюз, и Корея могат да предоставят финансови средства на съвместно продуцирани аудио-визуални творби, както е посочено в съответните съществуващи или бъдещи двустранни споразумения за съвместно продуциране, по които са страни една или повече държави — членки на Европейския съюз, и Корея.

                  Съгласно своето съответно законодателство страните улесняват съвместните продукции между продуценти от ЕС като страна по споразумението и Корея, включително посредством предоставяне на право на съвместните продукции да се ползват от съответните схеми за насърчаване на културното съдържание от местен/регионален характер.

                  Съвместно продуцираните аудио-визуални творби имат право да се ползват от посочената схема на ЕС като страна по споразумението за насърчаване на културното съдържание от местен/регионален характер под формата на квалифицирането като „европейски произведения“ съгласно член 1, буква н), подточка i) от Директива 89/552/ЕИО, изменена с Директива 2007/65/ЕО, или с последващите нейни изменения за насърчаване на аудио-визуалните творби съгласно разпоредбите на членове 4.1 и 3и, параграф 1 от Директива 89/552/ЕИО, изменена с Директива 2007/65/ЕО, или с последващите нейни изменения.

                  Съвместно продуцираните аудио-визуални творби имат право да се ползват от схемите на Корея за насърчаване на културното съдържание от местен/регионален характер, посочени в параграф 3, под формата на квалифицирането като „корейски произведения“ за целите на член 40 от Акта за насърчаване на киното и видеопродуктите (Акт № 9676, 21 май 2009 г.) или последващите негови изменения и на член 71 от Акта за радиото и телевизията (Акт № 9280, 31 декември 2008 г.) или последващите негови изменения, и на Уведомлението относно програмните съотношения (Уведомление на Корейската комисия по регулиране на съобщенията № 2008-135, 31 декември 2008 г.) или неговите последващи изменения.

                  Правото на съвместните продукции да се ползват от съответните схеми за насърчаване на културното съдържание от местен/регионален характер се предоставя съгласно следните условия:

                  а) Съвместно продуцираните аудио-визуални творби се реализират от предприятия, които са притежавани и продължават да бъдат притежавани било пряко, било чрез мажоритарно участие, от държава — членка на Европейския съюз, или съответно от Корея и/или от граждани на държава — членка на Европейския съюз, или съответно граждани на Корея;

                  б) Директорът(ите) или управителят(ите), представляващ(и) предприятията съпродуценти, са с гражданство съответно на една от държавите — членки на Европейския съюз, и на Корея и могат да докажат своята регистрация в съответната държава;

                  в) За всяка съвместно продуцирана аудио-визуална творба, различна от анимационните творби, ще бъде необходимо участието на продуценти от две държави — членки на Европейския съюз. По отношение на анимационните творби ще бъде необходимо участието на продуценти от три държави — членки на Европейския съюз. Размерът на финансовото участие на продуцент или продуценти от всяка държава — членка на Европейския съюз, е не по-малко от 10 процента;

                  г) Минималните съответни финансови участия в съвместно продуцирана аудио-визуална творба, различна от анимационните творби, на продуцентите от ЕС като страна по споразумението (взети заедно) и на продуцентите от Корея (взети заедно) не могат да бъдат по-малки от 30 процента от общата стойност за реализирането на аудио-визуалната творба. По отношение на анимационните творби това участие не може да бъде по-малко от 35 процента от общата стойност на продукцията;

                  д) Участието на продуцентите на всяка от страните (взети заедно) включва действителното техническо и творческо участие, като се гарантира баланс между участието на двете страни. По-специално, в съвместно продуцираните аудио-визуални творби, различни от анимационните творби, техническото и творческото участие на продуцентите на всяка от страните (взети заедно) не се различава с повече от 20 процентни пункта, сравнено с тяхното финансово участие, и не може в никакъв случай да бъде повече от 70 процента от общото участие. По отношение на анимационните творби техническото и творческото участие на продуцентите на всяка от страните (взети заедно) не се различава с повече от 10 процентни пункта, сравнено с тяхното финансово участие, и не може в никакъв случай да бъде повече от 65 процента от общото участие;

                  е) Участие на продуценти от трети държави, които са ратифицирали Конвенцията на ЮНЕСКО, в съвместно продуцирана аудио-визуална творба се приема до максимум от 20 процента, където е възможно, от общата стойност на продукцията и/или техническото и творческото участие в аудио-визуалната творба.

                  С тези условия се цели да се гарантира европейският характер на съвместните продукции чрез наличието на поне две държави членки и да се осигури справедлив баланс по отношение на разходите и печалбата от съвместната продукция за страните. Ето защо има минимално финансово участие за страните, докато техническото и творческото участие, което е професионален труд и поради това предоставя възможности за заетост, не следва да надвишава с повече от 10 % финансовото участие. Изискванията за анимационните творби са по-високи поради чувствителността на сектора, който налага по-технически умения и където различията в разходите между ЕС и Корея биха могли да са по-значителни.

                  Страните потвърждават отново, че правото на съвместните продукции да се ползват от съответните техни схеми за насърчаване на културното съдържание от местен/регионален характер гарантира взаимни ползи и че на съвместните продукции, които отговарят на критериите, се предоставя статутът на европейски/корейски произведения без никакви допълнителни условия.

                  Правото на съвместните продукции да се ползват от съответните схеми за насърчаване на културното съдържание от местен/регионален характер се установява за период от три години.

               2017/0081 (NLE)

               Предложение за

               РЕШЕНИЕ НА СЪВЕТА

               за продължаване на срока на действие на правото, предоставяно за съвместните продукции, както е предвидено в член 5 от Протокола относно сътрудничеството в областта на културата към Споразумението за свободна търговия между Европейския съюз и неговите държави членки, от една страна, и Република Корея, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 167, параграф 3 във връзка с член 218, параграф 6 от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)На 1 октомври 2015 г. Съветът прие Решение 2015/2169 за сключване на Споразумението за свободна търговия между Европейския съюз и неговите държави членки, от една страна, и Република Корея, от друга страна („Решението“).

               (2)Споразумението съдържа Протокол относно сътрудничеството в областта на културата („Протокола“), който, според член 1 от него, установява рамката, в която страните си сътрудничат с цел улесняване на обмена по отношение на културните дейности, продукти и услуги, включително и в аудио-визуалния сектор. Съгласно член 5, параграф 4 от Протокола страните по него улесняват съвместните продукции между продуценти от ЕС като страна по споразумението и Корея, включително чрез правото за съвместните продукции да се ползват съответните схеми за насърчаване на културното съдържание от местен/регионален характер („правото“).

               (3)В член 5, параграф 8, буква б) от Протокола се предвижда, че след първоначален период от три години правото ще трябва да се поднови за период от три години и след това се подновява автоматично за последващи периоди със същата продължителност, освен ако една от страните прекрати правото чрез писмено предизвестие най-малко три месеца преди изтичането на първоначалния или който и да е последващ период.

               (4)Целесъобразно е да се предложи изрично решение, за да се поднови правото, като се отчетат специфичните обстоятелства и политическата чувствителност на сътрудничеството в тази сфера.

               (5)Националната консултативна група, предвидена в член 3, параграф 5 от Протокола, даде положително становище за продължаване на срока на действие на правото, както е предвидено в член 5, параграф 8 от Протокола.

               (6)Становището на Комисията е положително по отношение на подновяването на правото.

               (7)Настоящото решение не следва да засяга съответните области на компетентност на Съюза и държавите членки,

               ПРИЕ НАСТОЯЩОТО РЕШЕНИЕ:

               Член 1

               Подновяването на правото за съвместните аудио-визуални продукции да се ползват съответните схеми на страните за насърчаване на културното съдържание от местен/регионален характер, както е предвидено в член 5 от Протокола, се одобрява за срок от три години, считано от 1 юли 2017 г. до 30 юни 2020 г.

               Член 2

               Председателят на Съвета определя лицето, упълномощено от името на Европейския съюз да информира Република Корея съгласно член 5, параграф 8, буква б) от Протокола относно съгласието на Европейския съюз за подновяване на правото за съвместните аудио-визуални продукции да се ползват съответните схеми на страните за насърчаване на културното съдържание от местен/регионален характер, както е предвидено в член 5 от Протокола, за срок от три години, считано от 1 юли 2017 г. до 30 юни 2020 г.

               Член 3

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател


               ЕВРОПЕЙСКА КОМИСИЯ
            Брюксел, 26.8.2016
            COM(2016) 541 final
            2016/0258(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на експертната група по Европейската спогодба за работата на екипажите на превозните средства, извършващи международни автомобилни превози (AETR) на Икономическа комисия за Европа на Организацията на обединените нации
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Еволюция на съответната нормативна уредба на ЕС и в рамките на AETR

               Европейската спогодба за работата на екипажите на превозни средства, извършващи международни автомобилни превози (AETR), е подписана от 51 европейски и съседни азиатски страни, с цел намаляване на препятствията пред международния автомобилен превоз на хора и пътници посредством хармонизиране на правилата за продължителността на шофирането и почивката, включително хармонизиране на техническите спецификации на тахографите.

               Тази многостранна спогодба бе разработена под егидата на Икономическата комисия за Европа на Организацията на обединените нации (ИКЕ на ООН). Тя бе в основата на подобни разпоредби в рамките на Европейския съюз, а именно разпоредбите в Регламент (ЕО) 561/2006
                  1
                по отношение на времето на управление и периодите на почивка и разпоредбите в Регламент (ЕИО) № 3821/85
                  2
                по отношение на уредите за регистриране на данните за движението при автомобилния транспорт.

               През 2006 г. ЕС въведе цифровия тахограф като задължително в рамките на ЕС оборудване за наблюдение на времето на управление и периодите на почивка, с което бе заменен аналоговият тахограф, който беше в употреба от 1985 г. Впоследствие договарящите страни по AETR се споразумяха от 2011 г. да въведат един и същ вид цифрови тахографи в използваните за международен транспорт превозни средства под тяхна юрисдикция. Те се договориха по този повод да включат в AETR нов член 22bis, в който се предвижда, че спецификациите на тахографа, независимо че са приети едностранно от ЕС при изменението на приложение ІБ към Регламент (ЕИО) № 3821/85, без предварителна консултация с договарящите страни, които не са държави — членки на ЕС, се прилагат автоматично във всички договарящи страни по AETR.

               Жалби на договарящи страни по AETR, които не са държави — членки на ЕС

               През 2009 г. Комисията прие Регламент (ЕС) № 1266/2009
                  3
               , с който, inter alia, се решава т.нар. „въпрос за едната минута“
                  4
                (от 1 октомври 2011 г.) и се въвежда втори датчик за движение (от 1 октомври 2012 г.). Всички тахографи, инсталирани в превозни средства след тези дати, е следвало или следва да съответстват на новите технически изисквания. По силата на член 22bis тези нови задължения се прилагат автоматично за договарящите страни по AETR, които не са държави — членки на ЕС.

               В контекста на тези промени в ЕС се засили недоволството на някои договарящи страни по AETR, които не са държави — членки на ЕС, от автоматичното действие на механизма по член 22bis, което те считат за небалансирано и неподходящо за осигуряване на хармонизирано прилагане на разпоредбите относно цифровия тахограф. През 2011 г. те поискаха от компетентния орган на ИКЕ на ООН — Работната група по автомобилен транспорт (SC.1) — официално да разгледа този въпрос. В отговор на това искане през септември 2011 г. SC.1 реши да създаде Експертна група по AETR, която да обсъди текущото положение в AETR и да внесе предложения за изменение на тази спогодба.

               На заседанието на Експертната група през февруари 2016 г. някои договарящи страни по AETR, които не са държави — членки на ЕС, и Секретариатът на AETR повдигнаха правни възражения срещу прилагането в зоната на AETR на техническите спецификации на „интелигентните“ тахографи, приети от Комисията през март 2016 г. (с каквито тахографи трябва да бъдат оборудвани камионите, регистрирани от март 2019 г. нататък). На 12-тата сесия на Експертната група по AETR, състояла се на 27 юни в Женева, Русия представи официално предложение за изменение на сега действащата процедура за прилагане на спецификациите на тахографите в зоната на AETR.  Съгласно това предложение бъдещите изменения на техническите спецификации на цифровия тахограф следва да се гласуват от Работната група по автомобилен транспорт към AETR и, като втора стъпка, да бъдат представяни пред договарящите страни, които да могат да се противопоставят на проектомярката в срок от 6 месеца.

               Необходимост от обща позиция на ЕС в AETR

               Още през 2013 г. Съветът прие решение за позицията на ЕС, която да бъде защитавана в Работната група по автомобилен транспорт към AETR
                  5
               .  В тази позиция бе включен по-специално горепосоченият въпрос относно прилагането от договарящите страни по AETR на спецификациите на цифровия тахограф, както и изменение на Спогодбата с оглед да се даде възможност за присъединяване на ЕС към AETR. С оглед на неотдавнашните дискусии в Експертната група и на факта, че Русия е подала официално предложение за изменение на AETR, е необходимо Съветът да определи нова позиция на ЕС, предназначена за следващото заседание на Експертната група и на Работната група по автомобилен транспорт, което ще се проведе на 24 и 25 октомври 2016 г.

               2.ПРЕДЛАГАНИ ИЗМЕНЕНИЯ НА AETR

               a. Отмяна на член 22bis и прилагане на процедурата по член 22

               Следва да бъде отменена разпоредбата за „автоматично“ прилагане на спецификациите на тахографите в договарящите страни по AETR и за бъдещите изменения на тези спецификации да се прилага процедурата по член 22 от AETR. Но съществуващата процедура следва да бъде малко изменена, така че да не е възможно да се спират изменения в спецификациите на тахографите само от една трета от договарящите страни.

               б. Изменение на член 14, така че да се даде възможност за присъединяване на ЕС към AETR

               Приетите от AETR правила са приложими във вътрешната нормативна уредба на ЕС.  Присъединяването на ЕС към AETR е необходимо за да се гарантира хармонизиране на развитието на съответната нормативна уредба на ЕС и на AETR.

               За тази цел би било необходимо изменение на член 14 от AETR, с което да се даде възможност за участие на организации за регионална интеграция. Самото присъединяване ще трябва да бъде извършено като втора стъпка с решение на Съвета по предложение на Комисията.

               в. Изменение на член 10, така че да се включи позоваване на новия регламент на ЕС, въз основа на който бяха приети спецификациите за интелигентния тахограф, и добавяне на ново техническо приложение относно спецификациите

               Включването посредством изменение на член 10 от AETR на позоваване на Регламент (ЕС) № 165/2014 и на приложение IВ към Регламент (ЕС) 2016/799, в което са определени техническите спецификации за новия интелигентен тахограф, ще осигури възприемане и от договарящите стани по AETR на най-новите технически нововъведения в областта на цифровите тахографи, въведени чрез нормативната уредба на ЕС. Изменението на член 10 следва да бъде придружено от включване в AETR на ново допълнение относно спецификациите на интелигентния тахограф.

               3.Нов член 10bis — Взаимно свързване на националните регистри за картите на водачите

               За да създаде възможност за обмен на информация за картите на водачите, Комисията разработи и успешно внедри TACHOnet — IT приложение, позволяващо взаимно свързване на националните регистри за карти на водачи за проверка в цяла Европа на уникалността на такива карти, с оглед предотвратяване на измами. Правното основание за приложението TACHOnet е Регламент (ЕС) № 165/2014. На своето заседание от 28 февруари 2014 г. Експертната група вече постигна съгласие за добавяне в AETR на член 10bis, задължаващ договарящите страни да обменят по електронен път информация за картите на водачите, както това понастоящем се прави в ЕС. Но член 10bis все още не е добавен към Спогодбата, тъй като никоя договаряща страна не е поела инициативата да съобщи за съответното изменение на Генералния секретар на ООН. В съответствие със задължението за лоялно сътрудничество, формулирано в член 4, параграф 3 от Договора за Европейския съюз, това съобщаване трябва да бъде извършено съгласно процедурата, описана в член 21, алинея 1 от AETR.

               4.ПРАВНИ ЕЛЕМЕНТИ НА ПРЕДЛОЖЕНИЕТО

               В член 218, параграф 9 от ДФЕС е посочено, че „Съветът, по предложение на Комисията [...], приема решение за [...] установяване на позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението.“.

               По отношение на приложимостта на член 218, параграф 9 от ДФЕС, заложената в него процедура трябва да се спазва, ако посочените в него условия са изпълнени. Условията са следните: а) съответната област е от компетентността на ЕС, б) позицията на ЕС се изразява в рамките на орган, създаден с международно споразумение, когато този орган има за задача да приема в) актове с правно действие. От съдебната практика е ясно, че членството на ЕС в съответния орган не е предварително условие за прилагането на член 218, параграф 9.

               Понастоящем всички държави — членки на ЕС са договарящи страни по AETR. В Регламент (ЕО) № 561/2006 е посочено, че AETR следва да продължи да се прилага по отношение на автомобилния превоз на стоки и пътници с превозни средства, регистрирани в която и да е държава членка или във всяка държава, която е договаряща страна по AETR, за цялото пътуване или част от него, когато това пътуване е между ЕС и трета страна, различна от Швейцария и от страните, които са договарящи страни по Споразумението за Европейското икономическо пространство, или когато това пътуване минава през такава страна.

                  Правното основание за предлаганото решение на Съвета е член 91 от ДФЕС, във връзка с член 218, параграф 9 от ДФЕС.

               2016/0258 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз в рамките на експертната група по Европейската спогодба за работата на екипажите на превозните средства, извършващи международни автомобилни превози (AETR) на Икономическа комисия за Европа на Организацията на обединените нации

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 91, във връзка с член 218, параграф 9 от него,

               като взе предвид предложението на Европейската комисия,

               като имат предвид, че:

               (1)В решението си от 31 март 1971 г. относно AETR, дело 22/70, Съдът на Европейския съюз е постановил, че областта на работата на екипажите на превозните средства в автомобилния транспорт е от изключителната външна компетентност на ЕС. Оттогава насам тази компетентност е упражнена в многобройни законодателни актове, приети от Законодателя на ЕС, по-специално Регламент (ЕО) № 561/2006 на Европейския парламент и на Съвета
                  6
                и Регламент (ЕС) № 165/2014 относно тахографите в автомобилния транспорт
                  7
               . Тъй като предметът на AETR попада в обхвата на Регламент (ЕО) № 561/2006, правомощието за водене на преговори и сключване на споразумение е на ЕС.

               (2)От Икономическата комисия за Европа на ООН е създадена Експертна група в рамките на AETR. Тя представлява орган, оправомощен да разработва и внася предложения за изменение на AETR, включително на член 22bis от тази Спогодба.

               (3)Следващото заседание на Експертната група по AETR ще се проведе на 24 октомври 2016 г., а заседанието на Работната група по автомобилния транспорт ще се проведе на 25 октомври 2016 г. На тези заседания Експертната група и Работната група планират да проучат направените от договарящите страни предложения, които, ако бъдат приети от Експертната група, могат да доведат до изменение на AETR, след като бъде започната и изпълнена процедура за преразглеждане на AETR. Това ще произведе правно действие, както е посочено в член 218, параграф 9 от ДФЕС.

               (4)След като предложенията бъдат приети от Експертната група, като втора стъпка държавите — членки на ЕС в качеството си на договарящи страни по AETR са длъжни да сътрудничат за задействане на механизма за преразглеждане на AETR, в съответствие с Регламент (ЕИО) 2829/77на Съвета
                  8
                и в изпълнение на задължението за лоялно сътрудничество съгласно член 4, параграф 3 от Договора за Европейския съюз, при наличие на съответно решение на Съвета съгласно член 218, параграф 6. Предлаганите изменения на AETR ще влязат в сила само след като бъде завършено преразглеждането на AETR.

               (5)За да се постигне общоевропейска хармонизация в областта на уредите за регистрирането на данните за движението в автомобилния транспорт (тахографите) е необходимо да бъде установен единен процес за вземане на решения. При този процес следва да се отчитат интересите на ЕС и интересите на трети страни, които са договарящи се страни по AETR.

               (6)Съгласно член 22bis от AETR измененията в Регламент (ЕИО) № 3821/85, отнасящи се за цифровия тахограф, се приемат автоматично от всички договарящи страни по AETR, без каквито и да са официални консултации или гласуване. Липсата на участие на договарящите страни по AETR в процеса на разработване и приемане на техническите спецификации за цифровия тахограф доведе до значително недоволство от страна на някои от тези договарящи се страни; в Съобщението на Комисията „Дигитален тахограф: Пътна карта за бъдещи дейности“
                  9
                се признава, че този механизъм излага на опасност правилното и хармонизирано въвеждане на цифровия тахограф от договарящите страни, които не членуват в ЕС. Поради това в интерес на ЕС е да се промени процесът на вземане на решения по отношение на цифровите тахографи и да се предложи в Експертната група да отпадне член 22bis, както и да се приложи процедурата по алинеи 1 — 3 от член 22 за изменението на техническите спецификации на цифровия тахограф.

               (7)Като се има предвид, че каквито и да са изменения на спецификациите на цифровия тахограф не биха засегнали принципите и функционирането на AETR, тъй като тези спецификации следва да са предмет само на периодични актуализации, отчитащи техническите нововъведения, би следвало броят на договарящите страни, които могат да нотифицират възражение срещу подобни изменения да бъде увеличен от една трета на половината от договарящите страни.

               (8)Съществуват редица доводи за присъединяването на ЕС към AETR. Първо, ЕС има изключителна компетентност в областта на работата на екипажите на превозни средства, извършващи автомобилен транспорт, както е потвърдено от Съда на ЕС в неговото решение по Дело 22/70. Второ, такова присъединяване би гарантирало ефективно представяне в AETR на интересите на ЕС. И накрая, специфичните особености на AETR и на предлагания процес за вземане на решения показват защо ЕС би следвало да е договарящата страна вместо държавите членки.

               (9)Съгласно член 14 от AETR не се допуска присъединяване към AETR на субекти, различни от държави — членки на ИКЕ на ООН и от държави, приети в ИКЕ на ООН със съвещателен глас. По тази причина, за да се даде възможност за присъединяване на ЕС към AETR следва да бъде предложено изменение на член 14 така че да се предвиди присъединяване на организации за регионална интеграция към AETR.

               (10)В член 10 от AETR е посочено, че тахограф, чиито конструкция, монтаж, използване и изпитване са изпълнени в съответствие с Регламент (ЕИО) № 3821/85 на Съвета, се смята за съответстващ на изискванията на AETR. Този принцип е валиден за всяко изменение на спецификациите на тахографите, независимо дали измененията са приети въз основа на Регламент (ЕИО) № 3821/85 или въз основа на друг законодателен акт. Поради това той е валиден и за Регламент (ЕС) № 165/2014, с който бе отменен и заменен Регламент (ЕИО) № 3821/85 на Съвета, както и за Регламент за изпълнение (ЕС) № 2016/799 на Комисията, в който са определени техническите спецификации за новия интелигентен тахограф
                  10
               . Поради тези причини член 10 от AETR следва да бъде изменен, така че да включва позоваване на Регламент (ЕС) № 165/2014 и на Регламент за изпълнение (ЕС) № 2016/799 на Комисията, които ще се прилагат от 15 юни 2019 г. вместо Регламент (ЕИО) № 3821/85 на Съвета. Също така, към AETR следва да бъде добавено ново приложение, съдържащо разпоредбите от Регламент за изпълнение (ЕС) 2016/799 на Комисията и евентуални други последващи адаптации към техническия прогрес.

               (11)Приложеният към AETR сертификат за одобрение на цифрови тахографи следва да се измени, така че да може да се използва за одобряването на интелигентни тахографи и техните компоненти.

               (12)С оглед на горепосоченото е необходимо да се приеме настоящото решение, определящо позицията на ЕС в Експертната група към Европейската спогодба за работата на екипажите на превозните средства, извършващи международни автомобилни превози (AETR), както и в Работната група по автомобилния транспорт,

               ПРИЕ НАСТОЯЩОТО РЕШЕНИЕ:

               Член 1

               1)Позицията на ЕС в Експертната група по Европейската спогодба за работата на екипажите на превозните средства, извършващи международни автомобилни превози (AETR) и в Работната група по автомобилния транспорт трябва да бъде в съответствие с приложенията   към настоящото решение и да се изразява от държавите — членки на ЕС и договарящи страни по AETR, действащи съвместно в интерес на ЕС.

               2)Държавите членки трябва да съобщят на Експертната група предлаганите изменения.

               3)Възможно е да се договарят формални и незначителни промени в тази позиция без да е необходимо нейното изменение.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  Регламент (ЕО) № 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета, ОВ L 102, 11.4.2006 г., стр. 1.

                     (2)
                  Регламент (ЕИО) № 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт, OВ L 370, 31.12.1985 г., стр. 8.

                     (3)
                  Регламент (ЕС) № 1266/2009 на Комисията от 16 декември 2009 г. за адаптиране за десети път към техническия прогрес на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт, ОВ L 339, 22.12.2009 г., стр. 3.

                     (4)
                  Закръгляването до 60 секунди при регистриране на времето на управление в случай на чести и кратки спирания.

                     (5)
                  Решение 5826/13 на Съвета от 15 февруари 2013 г.

                     (6)
                  ОВ L 102, 11.4.2006 г., стр. 1.

                     (7)
                  Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (OВ L 60, 28.2.2014 г., стр. 1.)

                     (8)
                  Регламент (ЕИО) 2829/77 на Съвета от 12 декември 1977 г. относно влизането в сила на Европейската спогодба за работата на екипажите на превозните средства, извършващи международни автомобилни превози (AETR), OВ L 334, 24.12.1977 г., стр. 11.

                     (9)
                  COM(2011) 454 окончателен.

                     (10)
                  ОВ L 139, 26.5.2016 г., стр. 1.

    ---documentbreak---

               ЕВРОПЕЙСКА КОМИСИЯ
            Брюксел, 26.8.2016
            COM(2016) 541 final
            ПРИЛОЖЕНИЯ
            към предложението за Решение на Съвета относно позицията, която да бъде заета от името на Европейския съюз в рамките на експертната група по Европейската спогодба за работата на екипажите на превозните средства, извършващи международни автомобилни превози (AETR) на Икономическата комисия за Европа на Организацията на обединените нации

               ПРИЛОЖЕНИЕ I

               Изменение на член 22 и заличаване на член 22bis

               1)
                     Член 22 се изменя, както следва:

               а)
                     Алинеи 1 и 2 от член 22 се заменят със следното:

               „1.
                     Допълнения 1, 1Б, 1В и 2 към приложението към настоящата спогодба могат да се изменят като се следва процедурата, определена в настоящия член.

               2.
                     При искане на някоя договаряща страна за каквото и да е изменение на допълнения 1, 1Б, 1В или 2 към приложението на настоящата спогодба, предложението ще бъде разгледано от Главната работна група за пътни превози към Икономическата комисия за Европа.“

               б)
                     Алинея 4 се заменя със следното:

                  „4.
                     Изменението ще бъде прието, ако в срок шест месеца след датата на това уведомяване не повече от половината от компетентните органи на договарящите страни уведомят официално Генералния секретар за своите възражения срещу изменението.“

               в)
                     добавя се нова алинея 6:

               „6.
                     Ако предложение за изменение на допълнение 1Б или 1В към настоящата спогодба поражда необходимост от изменение на други разпоредби в спогодбата, измененията на допълнения 1Б или 1В не могат да влязат в сила преди влизането в сила на измененията на тези други разпоредби, в съответствие с посоченото в член 21. Ако в такъв случай измененията на допълнение 1Б или 1В са представени едновременно с измененията, отнасящи се за други разпоредби от Спогодбата, датата на тяхното влизане в сила трябва да бъде датата, произтичаща от прилагането на процедурата по член 21.“

               2)
                     Член 22bis се заличава.

               ПРИЛОЖЕНИЕ II

               Изменения в член 14

               Член 14 се изменя, както следва:

               а)
                     След алинея 1 се вмъква следната алинея 1а:

               „1а.
                     Настоящата спогодба е открита за подписване също от организации за регионална интеграция. За целите по настоящата спогодба „организация за регионална интеграция“ означава всяка организация, учредена от суверенни държави от даден регион, която е компетентна по отношение на някои въпроси, уредени с настоящата спогодба, и е надлежно оправомощена да подпише и да ратифицира, да приеме, да одобри или да се присъедини към настоящата спогодба.

               Представителят на организация за регионална интеграция, която е договаряща страна по спогодбата, гласува от името на своите държави членки без да е необходимо тяхно присъствие при гласуването. “

               б)
                     Алинея 5 се заменя със следното:

               „5.
                     За всяка държава или организация за регионална интеграция, която ратифицира настоящата спогодба или се присъедини към нея след предаването за съхранение на осмия документ за ратификация или за присъединяване, както е посочено в алинея 4 от настоящия член, настоящата спогодба ще влезе в сила след сто и осемдесет дни считано от датата на предаването за съхранение от тази държава или организация за регионална интеграция на документа ѝ за ратификация или присъединяване.“

               ПРИЛОЖЕНИЕ III

               Изменения в член 10

               Алинея 3 от член 10 се заменя със следното:

               „3.
                     За превозните средства, регистрирани за пръв път до 14 юни 2019 г. се счита, че контролен уред, съответстващ на изискванията в Регламент (ЕИО) № 3821/85 от 20 декември 1985 г. и приложение 1Б към настоящата спогодба по отношение на конструкцията, монтажа, използването и изпитването, е в съответствие с изискванията по настоящата спогодба.

               За превозните средства, регистрирани за пръв път от 15 юни 2019 г. нататък се счита, че контролен уред, съответстващ на изискванията в Регламент (ЕС) № 165/2014 от 4 февруари 2014 г. и приложение 1В към настоящата спогодба по отношение на конструкцията, монтажа, използването и изпитването, е в съответствие с изискванията по настоящата спогодба.“

               ПРИЛОЖЕНИЕ IV

               Допълнение 1В

               Приложение 1В към Регламент за изпълнение (ЕС) 2016/799 на Комисията се добавя като Допълнение 1В към Приложението към AETR.

               ПРИЛОЖЕНИЕ V

               Сертификат за одобрение на продукти в съответствие с Допълнение 1Б/1В

               Глава III от Допълнение 2 „III. Сертификат за одобрение на продукти в съответствие с Допълнение 1Б“ се заменя със следното:

               „III. Сертификат за одобрение на продукти в съответствие с Допълнение 1Б/1В (1)

               След като договарящата страна даде своето одобрение, тя издава на заявителя сертификат за одобрение, съставен в съответствие с посочения по-долу образец. Договарящите страни използват копия от този документ за да съобщят на други договарящи страни за предоставените одобрения или евентуални отнемания на одобрения.

               Сертификат за одобрение на продукти в съответствие с Допълнение 1Б/1В (1)

               Наименование на компетентния орган

               Съобщение относно (2):

               Одобрение

               Отменяне на одобрение

               На модел на контролен уред

               На компонент на контролен уред (3)

               На карта на водач

               На карта за монтаж и настройки

               На карта на превозвач

               На инспекторска карта

               Одобрение №

               (1)Производствена или търговска марка

               (2)Наименование на модела

               (3)Наименование на производителя

               (4)Адрес на производителя

               (5)Представено за одобряване на………………………………………

               (6)Изпитвателна лаборатория или лаборатории

               (7)Дата и номер на протоколите………………………………………..

               (8)Дата на одобряването

               (9)Дата на отменяне на одобрението

               (10)Модел(и) на компонент(и) на контролния уред, с които

                   е предназначен да бъде използван компонентът…………………………………….

               (11)Място
                     .

               (12)Дата…………………………………………………………….

               (13)Приложени описателни документи……………………………….

               (14)Забележки (включително поставяне на пломби, ако е необходимо)…………

                  ………………………………………………………………………..

                  ………………………………………………………………………..

                     ………………………..

                     (Подпис)

               (1) Посочете дали става въпрос за Допълнение 1Б или Допълнение 1В

               (2) Отбележете съответните графи

               (3) Посочете за кой компонент става въпрос в съобщението


				|

		52012PC0044

			Предложение за РЕШЕНИЕ НА СЪВЕТА относно представянето от страна на Европейския съюз на искане за изменение на приложение III към Конвенцията по международната търговия със застрашени видове от дивата фауна и флора (CITES) /* COM/2012/044 final - 2012/0020 (NLE) */

			   	ОБЯСНИТЕЛЕН
МЕМОРАНДУМ
1.           КОНТЕКСТ
НА
ПРЕДЛОЖЕНИЕТО
Селдовата
акула (Lamna nasus) е
разпространена
в цялата
северна част
на Атлантическия
океан и в
широк пояс, преминаващ
през цялото Южно
полукълбо. Lamna nasus
е
активен,
топлокръвен, относително
бавно растящ
и късно
съзряващ вид
с дълга
продължителност
на живота, който
има малко на
брой малки. Селдовата
акула попада
в
категорията
на ФАО за
най-уязвими
водни видове
с най-слаба репродуктивност.
Оценките на
запасите в
Атлантическия
океан очертават
значителни
исторически
и неотдавнашни
спадове. Експлоатацията
на запасите в
другите
океани на Южното
полукълбо е
до голяма
степен
неуправлявана
и е малко
вероятно тя да
е устойчива.
Този вид е
особено
уязвим към
свръхулов. Той
е силно
уязвим към
натиска от
риболов
поради слабата
си
репродуктивност.
През
последните
десетилетия при
него се
наблюдаваше рязко
намаляване в
северната
част на
Атлантическия
океан, особено
в
североизточната
част, което
принуди ЕС да
забрани риболова
на този вид. Тази
забрана важи
за корабите
на ЕС, както и
за кораби,
плаващи под
чуждо знаме,
които осъществяват
своята дейност
във водите на
ЕС. Риболовът
на селдова
акула в
североизточните
части на
Атлантическия
океан е забранен
също така с
решение на Комисията
за риболова в
североизточните
части на
Атлантическия
океан (NEAFC). Риболовът
обаче все още
продължава в
северозападните
части на
Атлантическия
океан, както
и в Южното
полукълбо. С
изключение
на NEAFC, понастоящем
регионалните
организации
за
управление
на
рибарството
(RFMO) или изобщо
не приемат
мерки за
управление и
опазване на селдовата
акула, или
тези мерки са
съвсем малко,
като има
ограничена
информация
за националното
законодателство,
което е в сила
в други държави
на
разпространение
на вида. Смята
се също така,
че голямо
количество от
улова на
селдова
акула не се
докладва.
При
тези условия
през 2007 г. и
през 2010 г. ЕС
предложи селдовата
акула да бъде
включена в
приложение II към
Конвенцията
CITES. Тези
предложения
бяха
подкрепени
от по-голямата
част от
страните по CITES, но
не достигнаха
мнозинството
от 2/3, което се
изисква за
приемането
им. ЕС
направи така
също
предложение
за забрана на
риболова в
Международната
комисия за
опазване на рибата
тон в
Атлантическия
океан (ICCAT) през 2009 г.
и през 2010 г., но
то беше
отхвърлено.
Наличните
данни за
обема на
международната
търговия със
селдова
акула и
въздействието
ѝ върху
състоянието
на този вид
са оскъдни. Понастоящем
всъщност
няма
международно
признати
конкретни
данни за
екземпляри
от селдова акула,
които да
дадат
възможност
за количествено
определяне
на обема на
международната
търговия с
този вид. Има
обаче ясни
признаци, че
части от
селдови
акули или
производни от
тях са обект
на
международна
търговия и че
съществува
значителен
международен
пазар за
продукти
като месото
или перките. ЕС
се счита за
един от
основните
пазари за екземпляри
от селдова
акула и
следователно
носи основна
отговорност
да гарантира
устойчивостта
на тази
търговия.
Необходими
са данни за
международната
търговия със
селдови акули,
за да се
оцени
нейното
въздействие
върху
опазването
на този вид.
Събирането на
данни за
международната
търговия
изисква
международно
сътрудничество.
Най-подходящият
начин да се осигури
такова
сътрудничество
е
държавите-членки
на ЕС да
включат този
вид в
приложение III
към CITES. Това също
така напълно
съответства
на плана за
действие на
Европейската
общност за
опазване и
управление
на
популациите
от акули, приет
от Комисията
през 2009 г.
Според
член XVI от
Конвенцията
във всеки
един момент
всяка страна
може да
представи на
Секретариата
списък с
видове, които
да бъдат
включени в
приложение III.
Изменението
на
приложение III
автоматично
влиза в сила 90 дни
след
уведомяване
на страните
от Секретариата
за искането.
Включването
на даден вид
в
приложение III
означава, че
целият износ
на селдова
акула от ЕС
трябва да
бъде
придружен от
разрешение
за износ,
удостоверяващо
законността
на улова. При
други видове
търговия (износ
за ЕС или
търговия
между страни
извън ЕС) ще се
изисква
държавата
износител да
представи
сертификат
за произход.
Включването
в
приложение III
би
предоставило
на всички
страни по CITES (най-малкото)
данни относно
произхода и
количеството
на търгуваните
екземпляри; това
ще подобри
базата
знания за
факторите,
които
оказват въздействие
върху
опазването
на селдовата
акула, с
оглед на
евентуални
мерки за
опазване
и/или
търговия,
които държавите
или
международните
организации
може да решат
да
предприемат
в бъдеще.
Включването
в
приложение III
би гарантирало,
че страните
по CITES обръщат
специално
внимание на
условията,
при които се
улавят и
търгуват
екземплярите
селдова
акула, и би
могло да
ускори
приемането
на мерки за
опазване, където
все още няма
такива, за да
се осигури нейната
устойчива
експлоатация.

2.           РЕЗУЛТАТИ
ОТ
КОНСУЛТАЦИИТЕ
СЪС ЗАИНТЕРЕСОВАНИТЕ
СТРАНИ И ОТ
ОЦЕНКИ НА
ВЪЗДЕЙСТВИЕТО
Предложението
за включване
на селдовата акула
в
приложение III
към CITES е
обсъждано
многократно
с
държавите-членки
на ЕС на
заседанията
на Комитета на
ЕС по
търговия с
дивата флора
и фауна на 11 юни 2010 г.,
15 септември 2010 г.,
6 декември 2010 г.,
22 март 2011 г. и 26 юли 2011 г.
В рамките на
Комитета
беше
изразена
широка
подкрепа на
включването
на селдовата
акула в
приложение III
към CITES.
С писмо,
изпратено на
27 май 2011 г., страните
по CITES бяха
уведомени
също така за
евентуалното
намерение на
ЕС да включи
селдовата
акула в
приложение III
към CITES. Освен
Япония и
Китай (които
възразяват
на вземането
на мерки относно
морски
видове в
рамките на CITES), представените
на
Европейската
комисия становища
бяха по-скоро
подкрепящи (особено
от страна на
САЩ, Нова
Зеландия,
Турция,
Хърватия, Черна
гора, докато
Австралия
отбеляза, че
това включване
би попречило
на шансовете
за успех на дадено
бъдещо
предложение
за включване
в приложение II
към CITES).
Последиците
от
включването
биха били ограничени
от гледна
точка на
социално-икономически
и административни
разходи: то
би изисквало
държавите-членки
на ЕС, които
изнасят селдова
акула, да
представят
разрешение
за износ,
удостоверяващо,
че
екземплярите
са уловени
законно. Предвид
факта, че
риболовът на
селдова
акула е
забранен в
по-голямата
част от водите
на ЕС, въпросният
обем
вероятно ще бъде
ограничен. Останалите
държави,
които
търгуват със
селдова акула,
ще трябва да
издават
сертификат
за произход.
3.           ПРАВНИ
ЕЛЕМЕНТИ НА
ПРЕДЛОЖЕНИЕТО
Конвенцията
CITES е приложена
в ЕС с
Регламент (ЕО) № 338/97 на Съвета
от 9 декември 1996 г. относно
защитата на
видовете от
дивата флора
и фауна чрез
регулиране
на
търговията с
тях[1]. Включването
на селдовата
акула в
приложение III
към CITES ще
доведе до
включването
на вида в
приложение В
към
Регламент (ЕО) № 338/97
на Съвета, което
следва да се
прилага
веднага щом
влезе в сила
включването в
приложение III към
Конвенцията. Тъй като
това ще окаже
въздействие
върху политиките
на ЕС в
областта на
околната среда
и в областта
на търговията,
материалноправното
основание за
решението на
Съвета
следва да
бъде член 192, параграф 1
и член 207 от
Договора за
функционирането
на Европейския
съюз. Правното
основание
във връзка с
процедурата
следва да
бъде член 218, параграф 9,
тъй като
настоящото
решение се
отнася до
установяване
на позиция на
ЕС с оглед на
изменението
на
приложение
към Конвенцията
CITES, която има
правно
действие.
2012/0020 (NLE)
Предложение
за
РЕШЕНИЕ
НА СЪВЕТА
относно
представянето
от страна на
Европейския
съюз на
искане за
изменение на
приложение III
към
Конвенцията
по
международната
търговия със
застрашени
видове от
дивата фауна и
флора (CITES)
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 192, параграф 1
и член 207 във
връзка с
член 218, параграф 9,
като
взе предвид
предложението
на Европейската
комисия,
като
има предвид,
че:
(1)
Конвенцията
по
международната
търговия със
застрашени
видове от
дивата фауна
и флора (CITES) е
приложена в
Европейския
съюз (наричан
по-долу „ЕС“) с
Регламент (ЕО) № 338/97
на Съвета от
9 декември 1996 г.[2]
(2)
Видът Lamna nasus
е силно
уязвим към
натиска от
риболов
поради слабата
си
репродуктивност.
През
последните
десетилетия при
него се
наблюдаваше
рязко
намаляване в
северната
част на
Атлантическия
океан, особено
в
североизточната
част на
Атлантическия
океан, което
принуди
Съюза да
забрани
риболова на
този вид. Тази
забрана се
прилага за
кораби на
Съюза, както
и за кораби,
плаващи под
чуждо знаме, които
осъществяват
своята
дейност във
водите на
Съюза. Експлоатацията
на запасите в
другите
океани на Южното
полукълбо е
до голяма
степен
неуправлявана
и е малко
вероятно тя
да е
устойчива.
(3)
Тъй като
Съюзът
стигна до
заключението,
че този вид
може да бъде
застрашен от
изчезване в
световен мащаб,
ако
международната
търговия не
бъде
подложена на
строго
регулиране,
за да се избегне
степен на
използване,
която е
несъвместима
с неговото
оцеляване, Съюзът
предложи
включването на
вида в
приложение II
към CITES на
четиринадесетото
заседание на
Конференцията
на страните
по CITES (CoP14) (2007 г.) и на
петнадесетото
заседание на
Конференцията
на страните
по CITES (CoP15) (2010 г.). Тези
предложения
не
достигнаха
мнозинството
от 2/3 от
страните,
което се
изисква
съгласно Конвенцията
CITES за
приемането
им. Тъй като
няма
доказателства
за възстановяване
на вида, нито
международен
режим,
предназначен
да гарантира
неговото
управление и
опазване във всичките
му райони на
разпространение,
са
необходими по-нататъшни
действия от
страна на
Съюза с оглед
защитата на
вида.
(4)
Смята се,
че
международната
търговия играе
значителна
роля като
движеща сила
за
свръхулова
на селдова
акула. Понастоящем
няма
международно
признати
конкретни
данни за
търговията с
екземпляри
от селдова
акула, а
събирането
на такива
данни е необходимо,
за да се
оцени
въздействието
на
международната
търговия
върху опазването
на вида. С цел
засилване на
международното
сътрудничество
за контрол на
търговията с
екземпляри
от вида Lamna nasus и
по-добра защита
на вида, той
следва да
бъде включен
в приложение III
към
Конвенцията
CITES от всички
държави-членки.
(5)
Според
член XVI от
Конвенцията CITES
изменението
на
приложение III
автоматично
влиза в сила 90 дни
след
уведомяване
на страните
от Секретариата
за искането. Настоящото
изменение на
приложенията
към
Конвенцията
ще окаже
въздействие
върху съответното
законодателство
на Съюза, тъй
като целият
износ на
селдова
акула от Съюза
ще трябва да
бъде
придружен от
разрешение
за износ,
удостоверяващо
законността
на улова. Останалите
видове
търговия (износ
за Съюза или
търговия
между страни
извън Съюза)
ще изискват
представянето
на
сертификат
за произход от
държавата
износител.
(6)
Тъй като
т.нар.
изменение „от
Габороне“ на
Конвенцията
CITES не е влязло в
сила, Съюзът
все още не е
страна по
Конвенцията.
(7)
При това
положение
решението на
Съюза за
включване на Lamna
nasus в
приложение III
към
Конвенцията
CITES следва да
бъде
изразено от
държавите-членки,
действащи
съвместно в
интерес на
Съюза, по
начин, който
съответства
на
изискването
за единство
на външното
представителство
на Съюза.
(8)
Следователно
съвместното
искане за
включване на Lamna
nasus в
приложение III
към
Конвенцията
CITES следва да
бъде
изпратено на
Секретариата
на CITES от
държавата-членка,
председателстваща
Съвета на
Европейския
съюз, която
действа като
представител
на
държавите-членки,

ПРИЕ
НАСТОЯЩОТО
РЕШЕНИЕ:
Член 1
Държавите-членки,
действащи
в интерес на
Европейския
съюз, съвместно
представят на
Секретариата
на CITES искане
за включване
на вида Lamna nasus в
приложение III
към
Конвенцията
CITES. Съвместното
искане се
изпраща до
Секретариата
на CITES от
държавата-членка,
председателстваща
Съвета на
Европейския
съюз, съгласно
предвиденото
в
приложението
към
настоящото
решение.
Член 2
Адресати
на
настоящото
решение са
държавите-членки.
Съставено
в Брюксел на година.
                                                                       За
Съвета
                                                                       Председател
ПРИЛОЖЕНИЕ

Искане от [държавата-членка,
председателстваща
Съвета на
Европейския
съюз] от името на
държавите-членки
на ЕС до
Секретариата
на CITES за
включване на Lamna nasus в
приложение III
към
Конвенцията
CITES
В
съответствие
с член XVI,
параграф 1 от
Конвенцията
и след
консултация
с други заинтересовани
страни по CITES, [държавата-членка,
председателстваща
Съвета на
Европейския
съюз] представя
искане за
включване на Lamna
nasus в
приложение III
към
Конвенцията.
Следователно
Секретариатът
се приканва
да включи в
приложение III
към
Конвенцията
CITES посочения
по-долу вид
за 27-те
държави-членки
на ЕС (Белгия,
България, Чешката
република,
Дания,
Германия,
Естония,
Ирландия,
Гърция, Испания,
Франция,
Италия,
Кипър,
Латвия, Литва,
Люксембург,
Унгария,
Малта,
Нидерландия,
Австрия,
Полша,
Португалия,
Румъния, Словения,
Словакия,
Финландия,
Швеция,
Обединеното
кралство):
ФАУНА

     Chondrichthyes
(подклас: Elasmobranchii)
     Lamniformes
     Lamnidae
     Lamna nasus (Bonnaterre, 1788)
Фигура
1. Селдова
акула Lamna nasus
(Източник:
ФАО,
Идентификационно
описание на
вида)
В
приложение 1 е
представен
обзор на
мерките, предприети
от
Европейския
съюз за
изпълнение
на
препоръките,
които се
съдържат в Резолюция
на
Конференцията 9.25
(Rev. CoP15).
С
уважение,
Приложение 1
Мерки,
предприети
от
Европейския
съюз за изпълнение
на
препоръките,
които се
съдържат в
Резолюция на
конференцията 9.25
(Rev. CoP15)
–
Вътрешни
регламенти
на ЕС, които
се прилагат
по отношение
на
управлението,
опазването и
търговията
със селдови
акули
Вътрешните
регламенти
на ЕС за
предотвратяване
или
ограничаване
на
експлоатацията
на селдови
акули и за
контрол на
търговията с
оглед
опазването
на този вид
са следните:
·
Регламент (ЕС) № 57/2011
на Съвета от 18 януари 2011 г.
забранява
риболова на
селдова
акула[3].
Това важи за
кораби на ЕС,
както и за
кораби, плаващи
под чуждо
знаме, които осъществяват
своята
дейност във
водите на ЕС,
·
Регламент (ЕО) № 1224/2009
на Съвета от 20 ноември 2009 г. определя
мерките за
контрол, правоприлагане
и санкции при
нарушения на
правилата на
общата
политика на
ЕС в областта
на рибарството[4]. Регламентът
се прилага за
селдовата
акула, както и
за всички
други видове,
които са
обект на общата
политика на
ЕС в областта
на рибарството,
·
Регламент (ЕО) № 1005/2008
на Съвета от 29 септември 2008 г.[5] определя
правилата,
които се
прилагат към вноса
в ЕС на
продукти от
риболов.
Освен това
Комисията за
риболова в
североизточните
части на
Атлантическия
океан (NEAFC), на
своето
годишно
заседание
през месец ноември 2010 г.,
прие забрана
за целия
целеви
риболов на селдови
акули през 2011 г.
в
регулаторната
си зона.
Регламентите
на
Европейския
съюз се прилагат
пряко във
всички
държави-членки
на Европейския
съюз.
[1]               ОВ
L 61, 3.3.1997 г., стр. 1.
[2]               ОВ L 61, 3.3.1997 г., стр.
1.
[3]           Вж.
приложената
връзка към
регламента: http://eurlex.europa.eu/LexUriServ/LexUriServ.do?uri=OJ:L:2011:024:0001:0125:BG:PDF.
Селдовата
акула е
обхваната от
член 5,
параграф 1, във
връзка с
приложение IА,
страница 29 и
член 8,
параграф 1,
буква д).
[4]           Вж.
приложената
връзка към
регламента: http://eurlex.europa.eu/LexUriServ/LexUriServ.do?uri=OJ:L:2009:343:0001:0050:BG:PDF.
[5]           Вж.
приложената
връзка към
регламента: http://eur-lex.europa.eu/LexUriServ/LexUriServ.do?uri=OJ:L:2008:286:0001:0032:BG:PDF.